б)
 производители износители в Русия:
 —
 EuroChem Group AG (акционерно дружество Nevinnomyssky Azot (Nevinka), акционерно дружество Azot (NAK) и местен търговец Eurochem Trading RUS LLC),
 —
 групата Acron (PJSC Acron, PJSC Dorogobuzh, местни търговци — Agronovas);
 в)
 търговци, свързани с производителите износители:
 —
 EuroChem Trading GmbH, Швейцария, и EuroChem Agro GmbH, Германия.
 (51)
 Поради избухването на пандемията от COVID-19 и последващите мерки, предприети за справяне с нея („известието относно COVID-19“), Комисията не успя да извърши проверки на място в помещенията на всички производители износители и свързаните с тях дружества. Вместо това Комисията извърши кръстосани проверки от разстояние (КПР) на информацията, предоставена от следните дружества чрез видеоконферентна връзка:
 а)
 Производители износители в Русия:
 —
 групата Uralchem (включително Berezniki Azot, Kirovo-Chepetsk Chemical works и Uralchem Trading House LLC).
 б)
 Търговци, свързани с производителите износители:
 —
 Uralchem Trading SIA, Латвия,
 —
 Acron Switzerland AG, Швейцария.
 (52)
 В допълнение към КПР Комисията направи кръстосана проверка на информацията, предоставена от производителите износители с жалбата, и на проверената информация, предоставена от промишлеността на Съюза и други заинтересовани страни.
 1.8. Разследван период в рамките на прегледа и разглеждан период
 (53)
 Разследването за продължаване или повторно възникване на дъмпинга обхвана периода от 1 юли 2018 г. до 30 юни 2019 г. (наричан по-нататък „разследван период в рамките на прегледа“ или „РПРП“). Разглеждането на тенденциите, които са от значение за оценка на вероятността за продължаване или повторно възникване на вредата, обхваща периода от 1 януари 2016 г. до края на разследвания период в рамките на прегледа („разглеждания период“).
 2. ПРОДУКТ, ПРЕДМЕТ НА ПРЕГЛЕДА, И СХОДЕН ПРОДУКТ
 2.1. Продукт, предмет на прегледа
 (54)
 Продуктът, предмет на настоящия преглед, е същият като при последния междинен преглед, а именно твърди торове с тегловно съдържание на амониев нитрат, превишаващо 80 %, понастоящем класирани в кодове по КН 3102 30 90, ex 3602 00 00, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 и ex 3105 90 20 (кодове по ТАРИК 3102290010, 3102600010, 3102900010, 3105100010, 3105100020, 3105100030, 3105100040, 3105100050, 3105201030, 3105201040, 3105201050, 3105201060, 3105510010, 3105510020, 3105510030, 3105510040, 3105590010, 3105590020, 3105590030, 3105590040, 3105902030, 3105902040, 3105902050, 3105902060 и 3602000010) и с произход от Русия („продуктът, предмет на прегледа“).
 (55)
 Амониевият нитрат (АН) е твърд азотен тор, широко употребяван в селското стопанство, който се използва също така и за промишлени цели, като за производство на експлозиви (напр. в минното дело). АН, използван както за селскостопански цели, така и за производството на експлозиви, е обхванат от действащите антидъмпингови мерки. И двата вида АН имат еднакви технически и химически характеристики, лесно взаимозаменяеми са и се считат за продукта, предмет на прегледа.
 (56)
 Две заинтересовани страни заявиха, че следва да бъдат преразгледани както обхватът на продукта, предмет на настоящия преглед с оглед изтичане на срока на действие, така и мерките. Според тези страни решението по делото Kirovo (24) отменя Регламент (ЕО) No 945/2005, който разшири обхвата на продукта (25) в сравнение с първоначалното разследване. Поради това няма